Държавен вестник, бр. 100, 2015 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  100
4. е в йерархическа зависимост с председа-
теля, заместник-председателя, секретаря или 
друг член на комисията;
5. не отговаря на изискванията на чл. 22 
от Закона за предотвратяване и установяване 
на конфликт на интереси;
6. ще участва пряко или косвено в про-
цеса на изпълнение на проект в рамките на 
стратегията за ВОМР на МИГ и конкретната 
процедура.
(2) Външен експерт-оценител, член на 
КИП, не може да участва в оценка на заяв-
ления, ако е участвал в комисията за оценка 
на стратегията.
(3) Лицата по ал. 1 и 2 подписват декла-
рация за липса на обстоятелства по ал. 1 и 
2 и за безпристрастност и опазване в тайна 
на обстоятелства, станали им известни във 
връзка с участието в КИП.
(4) Когато председателят, секретарят или 
член на КИП установи, че е налице някое от 
обстоятелствата по ал. 1, той подава писмено 
самоотвод и не взема участие при оценката 
на съответното заявление за подпомагане, 
като се замества от резервен член.
Чл. 53. (1) Изпълнителният директор 
предава под опис проектните предложения 
и документацията по чл. 50, ал. 2 на предсе-
дателя на КИП.
(2) Техническата оценка се извършва въз 
основа на критериите, определени за всяка 
мярка от стратегията за ВОМР, и включва 
следните етапи:
1. оценка на бизнесплан (когато е прило-
жимо);
2. преценка за обоснованост на разходите 
и определяне размера на финансовата помощ;
3. оценяване на заявленията по обявените 
критерии за оценка.
(3) Членовете на КИП извършват оценка 
на заявленията независимо един от друг 
и попълват индивидуален контролен лист, 
съдържащ мотиви за поставената оценка за 
всеки от етапите по ал. 2.
(4) При установена неяснота или неточност 
на представените документи председателят 
на КИП уведомява писмено кандидата, 
който в срок от 10 работни дни от датата 
на уведомяването може да ги отстрани чрез 
представяне на допълнителна информация 
и/или документи.
(5) Ако в срока по ал. 4 кандидатът не 
отстрани констатираните неясноти или неточ-
ности, заявлението се отхвърля или финан-
совата помощ се намалява в съответствие с 
неотстранените неясноти и неточности, при 
условие че редукцията не води до нарушаване 
на целите на проекта.
Чл. 54. (1) При извършване на преценката 
за обоснованост на разходите и за определяне 
размера на финансовата помощ КИП извърш-
ва проверка на представените документи, 
свързани с разходите по проекта – договори 
и оферти, съобразно чл. 21 и 22. 
(2) Комисията за избор на проекти може да 
предложи определен вид дейност или разход да 
не бъде финансиран или да бъде финансиран 
частично, като мотивира предложението си.
Чл. 55. (1) Общата оценка за всеки про-
ект се формира като средноаритметична от 
оценките на членовете на КИП. 
(2) За всяко заявление общата оценка се 
документира чрез попълването на оценителен 
лист, подписан от всеки член на КИП.
Чл. 56. (1) Комисията за избор на проекти 
класира заявленията в низходящ ред съо-
бразно получения брой точки до размера на 
определения бюджет по съответната покана 
за прием.
(2) За класираните заявления с еднакъв 
брой точки, за които е установен недостиг на 
средства, се извършва допълнително класиране 
по ред на постъпване на завленията в МИГ.
(3) При недостиг на средства за финансиране 
на всички одобрени заявления КИП изготвя 
списък с резервни проекти в низходящ ред на 
получените оценки, отговарящи на условията 
за финансиране.
(4) В тридневен срок от приключване на 
оценката КИП изготвя окончателен доклад за 
дейността си до председателя на колективния 
управителен орган на МИГ. Към доклада се 
прилагат: 
1. докладите от проверката за админи-
стративно съответствие и допустимост и от 
техническа оценка;
2. списък с проектите, които отговарят на 
критериите за техническа оценка, класирани 
по точки в низходящ ред, и определеният 
размер на финансовата помощ до размера на 
наличния бюджет;
3. списък с резервните проекти;
4. списък с проектите, които не отговарят 
на критериите за техническа оценка, съгласно 
критериите, посочени за всяка от мерките в 
стратегията;
5. индивидуалните контролни листове за 
всеки проект по чл. 53, ал. 3;
6. оценителни листове за всеки проект по 
чл. 55, ал. 2;
7. декларации по чл. 52, ал. 3;
8. кореспонденция с компетентните органи/
институции (ако има такава); 
9. особено мнение (ако има такова);
10. други документи, ако е приложимо.
Чл. 57. (1) В срок до 3 работни дни от 
получаване на документите от КИП и въз 
основа на окончателния доклад колектив-
ният управителен орган на МИГ одобрява 
класирането.